Vesiputken jäätyminen vaikuttaa Hammaslahden sote-palvelujen palvelupisteen toimintaan

Vesiputken jäätyminen vaikuttaa palvelujen järjestämiseen Joensuun Hammaslahdessa. Pitkästä pakkasjaksosta johtuen sosiaali- ja terveyspalvelujen palvelupisteelle johtava vesiputki on päässyt jäätymään. Routa on painunut niin syvälle vähäisen lumikerroksen vuoksi, että se on saavuttanut myös maan alla sijaitsevan vesiputken. Palvelupisteellä ei ole tällä hetkellä ole juoksevaa vettä käytettävissä, joten myös asiakasvessat ovat poissa käytöstä.

Hoitajan ja lääkärin vastaanotot on siirretty Niinivaaran terveysasemalle. Puhelinpalvelu toimii normaalisti. Suun terveydenhuollon palvelut järjestyvät Niinivaaran hammashoitolassa perjantaina 27.2. Fysioterapian vastaanotot siirretään Siilaisen avofysioterapiaan 27.2. Neuvolan palvelut hoituvat Hammaslahdessa muutoin tavanomaiseen tapaan, mutta raskaana olevat asiakkaat saavat erillisen ohjeen virtsanäytteen antamisesta. Mielenterveys- ja päihdepalvelujen mahdollisista muutoksista ilmoitetaan suoraan asiakkaille. Sosiaalipalvelujen sovitut tapaamiset toteutuvat etätapaamisina tai kotikäynteinä. Islabin näytteenotto on kiinni 27.2. ja ennakkoon ilmoitetusti viikolla 10.

Kaikki asiakkaat saavat erillisen tiedon suoraan kyseisen palvelun kautta, mikäli sovittuun aikaan tulee muutoksia. Muussa tapauksessa sovitut käynnit toteutuvat Hammaslahden sote-palvelujen palvelupisteellä normaalisti.

Pohjois-Karjalan hyvinvointialue – Siun sote toimii vuokralla Hammaslahdessa, ja vuokranantaja huolehtii korjaustöistä. Vesiputken korjaustyöt ovat olleet vaikeita kylmänä jatkuneen sään vuoksi. Korjaustyöt jatkuvat toistaiseksi. Siun sote viestii, kun korjaustyöt ovat päättyneet ja palvelut toimivat normaalisti.

Talviloma tuo muutoksia palvelujen aukioloaikoihin viikolla 10, ja tiedot ovat kootusti Siun soten nettisivuilla.